ai4bharat/Pralekha huggingface dataset:
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సాంస్కృతిక మంత్రిత్వశాఖ కొలాబరేషన్తో యువ ప్రతిభ–గాన ప్రతిభా పోటీలను నిర్వహిస్తున్న మైగవ్
దేశవ్యాప్తంగా వివిధ సంగీత విభాగాలలో
నూతన యువ ప్రతిభను గుర్తించి, జాతీయ స్థాయిలో భారతీయ సంగీతాన్ని క్షేత్రస్థాయిలో పెద్ద ఎత్తున ప్రోత్సహించేందుకు
మైగవ్, కేంద్ర సాంస్కృతిక మంత్రిత్వశాఖ సహకారంతో యువ ప్రతిభ పేరుతో 2023 మే 10 బుధవారం రోజున పాటల ప్రతిభా పోటీలను ప్రారంభిస్తోంది..
ఈ పోటీలలో పాల్గొనేందుకు దరఖాస్తు చేసుకునేందుకు ఒకటిన్నర నెల రోజులు అవకాశం కల్పిస్తారు.
దేశంలోని వివిధ ప్రాంతాలకు చెందిన యువత తమ సంగీత ప్రతిభను నైపుణ్యాన్ని ప్రదర్శించి జాతీయ స్థాయిలో గుర్తింపు పొందేందుకు
ఈ గాన పోటీలు అద్భుత అవకాశాన్నిఅందించనున్నాయి. పాటలు పాడడంలో, సంగీతంలో గొప్ప కళాకారుడు
కావాలనుకునే వారు అందరూ ఈ యువప్రతిభ గాన , సంగీత ప్రతిభా పోటీలలో పాల్గొనవచ్చు. ఇందులో
జానపద గీతాలు
దేశభక్తి గీతాలు
సమకాలీన గీతాలు పాడవచ్చు.
ఎలా పాల్గొనాలి:
(1. https://innovateindia.mygov.in/ లో లాగ్ ఇన్ కావాలి.
2. భారత దేశ పౌరులు ఈ పోటీలలో పాల్గొనేందుకు అర్హులు.
3.అన్ని ఎంట్రీలను మైగవ్ పోర్టల్ ద్వారా సమర్పించాలి. ఇతర విధాలుగా సమర్పించే ఎంట్రీలను పరిగణనలోకి తీసుకోరు.
ఇందులో పాల్గొనేవారు తాము పాడేటపుడు తీసిన వీడియో రికార్డును యూట్యూబ్ ద్వారా , గూగుల్ డ్రైవ్, డ్రాప్బాక్స్ తదితరాల ద్వారా పంపాలి. ఈ లింక్ యాక్సెస్ అయ్యే విధంగా ఉండాలి.
4. యాక్సెస్ లేని ఎంట్రీలను అనర్హతగా పరిగణిస్తారు.
5. పోటీలు హిందీ, ఇంగ్లీషులో ఉంటాయి.
6.ఒకరు ఒక పోటీలోనే పాల్గొనాలి.
7. న్యూఢిల్లీలో జరిగే ఫైనల్  అత్యంత ప్రతిభ కనబరిచిన ముగ్గురు విజేతల పేర్లను వెల్లడిస్తారు.
రివార్డు, గుర్తింపు:
ప్రథమ బహుమతి విజేతకు రూ 1,50,000+ ట్రోఫీ + సర్టిఫికేట్
ద్వితీయ బహుమతి విజేతకు రూ 1,00,000 + ట్రోఫీ + సర్టిఫికేట్
తృతీయ బహుమతి విజేతంకు రూ 50,000 + ట్రోఫీ + సర్టిఫికేట్ బహుకరిస్తారు.
తదుపరి 12 మంది విజేతలకు ఒక్కొక్కరికి రూ 10,000 వంతున నగదు బహుమతి అందజేస్తారు.
మెంటార్షిప్ : అత్యున్నత ప్రతిభ కనబరిచిన తొలి ముగ్గురు విజేతలకు నెల రోజులపాటు మెంటార్షిప్ స్టయిఫండ్ ఇస్తారు.
భారతదేశ పౌరులు ఈ అవకాశాన్ని సద్వినియోగం చేసుకుని ఈ పోటీలలో పాల్గొనాల్సిందిగా మై గవ్ ఆహ్వానిస్తోంది. ఈ పోటీలలో పాల్గొనడం ద్వారా జాతీయ స్థాయిలో తగిన గుర్తింపు పొందాల్సిందిగా కోరింది.
మరిన్ని వివరాలకు చూడండి Visit https://innovateindia.mygov.in/singing-challenge/
కార్మిక, ఉపాధికల్పన మంత్రిత్వ శాఖ
చండీగఢ్లోని లేబర్ బ్యూరోలో ‘కోవిషీల్డ్’ టీకా తొలి శిబిరం నిర్వహణ
చండీగఢ్లోని లేబర్ బ్యూరో ప్రాంగణంలో ‘కోవిషీల్డ్’ టీకా ఇవ్వడం కోసం ఇవాళ తొలి శిబిరం నిర్వహించబడింది. ఇందులో భాగంగా 45 సంవత్సరాలు, అంతకుపైగా వయసుగల వారికి టీకాలు వేశారు. ఈ మేరకు పలువురు అధికారులు, లేబర్ బ్యూరో/పే అండ్ అకౌంట్స్ ఆఫీస్, చండీగఢ్ లేబర్ బ్యూరో/చీఫ్ లేబర్ కమిషనర్ తోపాటు వారి కుటుంబసభ్యులు మొత్తం 30 మంది టీకాలు వేయించుకున్నారు. చండీగఢ్ ఆరోగ్య శాఖ సహకారంతో ఈ శిబిరాన్ని నిర్వహించగా, టీకాలు వేయడంలో శిక్షణ పొందిన ప్రత్యేక ఆరోగ్య కార్యకర్తల బృందాన్ని అధికారులు ఇందుకోసం నియమించారు. ఈ బృందం కార్యకలాపాలను ఆరోగ్యశాఖ పంపిన డాక్టర్ పర్యవేక్షించారు.
లేబర్ బ్యూరోకు చెందినవారందరూ సకుటుంబంగా, స్వచ్ఛందంగా టీకాలు వేయించుకోవాలని లేబర్ బ్యూరో డైరెక్టర్ జనరల్ శ్రీ డి.పి.ఎస్.నెగి సూచించారు. ఈ సందర్భంగా టీకాల కార్యక్రమం ప్రాముఖ్యం గురించి కూడా ఆయన వివరించారు. ఈ టీకా కేవలం వ్యక్తుల రక్షణకు మాత్రమే ఉద్దేశించింది కాదని, భవిష్యత్తులో వారిద్వారా మరొకరి వ్యాధి సోకకుండా కాపాడుతుందని పేర్కొన్నారు. అందువల్ల టీకా తీసుకున్నవారికి స్వీయ రక్షణసహా వారి కుటుంబసభ్యులకు ఈ ప్రాణాంతక వైరస్ వ్యాప్తినుంచి రక్షణ లభిస్తుందని నొక్కిచెప్పారు. దీనివల్ల అధికారులు, సిబ్బంది మరింత ఆత్మవిశ్వాసంతో, అంకితభావంతో పనిచేయగలరని పేర్కొన్నారు. ఈ టీకాకు సంబంధించిన అపనమ్మకంతో కూడిన ఆందోళనలేవీ అవసరం లేదని, టీకా తీసుకోవడం సామాజిక శ్రేయస్సులో భాగమని శ్రీ నెగి స్పష్టం చేశారు. ఇది మహమ్మారి వ్యాప్తి శృంఖలాన్ని ఛేదిస్తుందని, మన దేశానికి ఇది తక్షణావసరమని ఆయన వివరించారు.
వ్యవసాయ మంత్రిత్వ శాఖ
నీటి యాజమాన్యం కోసం ఇక్రిశాట్, ఇకార్ల మధ్య భాగస్వామ్యం
ఇకార్  - ఇక్రిశాట్  సహకార పని ప్రణాళిక మూడు పరిశోధనా ప్రాజెక్టులను కలిగి ఉంది. ఈ ప్రాజెక్టులలో ఒకటి ప్రధానంగా కాయధాన్యాల గింజలు తో పాటుగా పొడి భూములలో పండే తృణధాన్యాలు ల ఉత్పత్తి సామర్ధ్యాన్ని, అనుసరణ, నాణ్యతల లక్షణాలను పెంపొందించడం కోసం జన్యుపరంగా మెరుగుదల చేయడం. కరువు పీడిత పర్యావరణంలో బాజ్రా వైవిధ్యతను మెరుగుపరిచేందుకు చేపట్టి సహకార ప్రాజెక్టు సెప్టెంబర్ 2021లో పూర్తయింది. శాస్త్ర ఆధారిత వర్షపు నీటి సేకరణ, నిర్వహణ సాంకేతికతలను ఉపయోగించడం ద్వారా పొడి భూముల ఉత్పాదకతను మెరుగుపరిచేందుకు సాధ్యత కలిగిన సహకారం కోసం ఇక్రిశాట్ సంస్థ ఇకార్కు చెందిన పలు సంస్థలతో కలిసి పని చేస్తుంది.
ఈ సమాచారాన్ని కేంద్ర వ్యవసాయ, రైతాంగ సంక్షేమ శాఖ మంత్రి శ్రీ నరేంద్ర సింగ్ తోమర్ శుక్రవారం రాజ్యసభకు ఇచ్చిన లిఖితపూర్వక సమాధానంలో వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా గత 24 గంటల్లో వచ్చిన కొత్త కేసులు 60,753
చికిత్సలో ఉన్న కేసులు 7,60,019కు తగ్గుదల; 74 రోజుల్లో అత్యల్పం
37 రోజులుగా కొత్త కేసులకంటే కోలుకున్నవారే ఎక్కువ
కోలుకున్నవారి శాతం పెరుగుతూ 96.16%కు చేరిక
రోజువారీ పాజిటివిటీ 2.98%; 12 రోజులుగా 5% లోపే
దేశంలో రోజువారీ కొత్త కరోనా కేసులు తగ్గుతూ వస్తున్నాయి. గత 24 గంటల్లో దేశవ్యాప్తంగా 60,753 కొత్త కేసులు నమోదయ్యాయి. గత 12 రోజులుగా రోజువారీ కేసులు లక్షలోపే ఉంటున్నాయి. కేంద్ర, రాష్ట్ర ప్రభుత్వాల ఉమ్మడి కృషితోనే ఇది సాధ్యమైంది.
చికిత్సలో ఉన్న కేసులు కూడా తగ్గుదలబాటలో నడుస్తున్నాయి. ప్రస్తుతం దేశవ్యాప్తంగా చికిత్సలో ఉన్నవారు 7,60,019 మంది.
ఇది 74 రోజులలో అత్యల్పం. నికరంగా గత 24 గంటల్లో 38,637 కేసుల తగ్గుదల నమోదైంది. మొత్తం పాజిటివ్ కేసులలో చికిత్సలో ఉన్నవి 2.55% మాత్రమే
ఎక్కువమంది కోవిడ్ బారినుంచి బైటపడి కోలుకుంటూ ఉండటంతో వరుసగ 37 వ రోజుకూడా వీరి సంఖ్య పెరుగుదలబాటలోనే సాగుతోంది. గత 24 గంటలలో 97,743 మంది కోలుకున్నారు. ఇది అంతకు ముందు రోజుకంటే 36,990 అధికం.
కోవిడ్ సంక్షోభం మొదలైనప్పటినుంచీ 2,86,78,390 మంది ఇప్పటికే కోలుకున్నారు. గత 24 గంటలలో కోలుకున్నవారి సంఖ్య 97,743 గా నమోదైంది. దీంతో మొత్తం కోలుకున్నవారి శాతం 96.16% గా నమోదై పెరుగుదలను సూచిస్తోంది.
కోవిడ్ నిర్థారణ పరీక్షల సామర్థ్యం పెంచటంతో దేశవ్యాప్తంగా గత 24 గంటలలో 19,02,009 పరీక్షలు జరిపారు. దీంతో మొత్తం పరీక్షల సంఖ్య 38,92,07,637 కు చేరింది. మరోవైపు పాజిటివిటీ తగ్గుతూ వస్తోంది. ప్రస్తుతం వారపు పాజిటివిటీ 3.58% ఉండగా రోజువారీ పాజిటివిటీ నేడు 2.98% గా నమోదైంది. today. ఇది 12 రోజులుగా 5% లోపే ఉంటోంది.
భారతదేశపు మొత్తం టీకా డోసుల పంపిణీ ఈ రోజు 27.23 కోట్లు దాటింది.
ఈ ఉదయం 7 గంటలవరకు 37,48,147 శిబిరాల ద్వారా 27,23,88,783 టీకా డోసులిచ్చారు. గత 24 గంటలలో 33,00,085 డోసులిచ్చారు. వాటి వివరాలు:
|
|
అరోగ్య
సిబ్బంది
|
|
మొదటి
డోస్
|
|
1,01,03,317
|
|
రెండో
డోస్
|
|
70,47,769
|
|
కోవిడ్
యోధులు
|
|
మొదటి
డోస్
|
|
1,70,41,025
|
|
రెండో
డోస్
|
|
89,95,949
|
|
18-44
వయోవర్గం
|
|
మొదటి డోస్
|
|
5,17,64,981
|
|
రెండో డోస్
|
|
11,43,777
|
|
45 -60వయోవర్గం
|
|
మొదటి
డోస్
|
|
7,90,19,144
|
|
రెండో
డోస్
|
|
1,25,08,833
|
|
60 పైబడ్డవారు
|
|
మొదటి
డోస్
|
|
6,39,72,814
|
|
రెండో
డోస్
|
|
2,07,91,174
|
|
మొత్తం
|
|
27,23,88,783
ప్రధాన మంత్రి కార్యాలయం
జకార్తా పర్యటన సందర్భంగా ప్రధాని వీడ్కోలు ప్రకటన
ఆసియాన్ సంబంధిత సమావేశాల్లో పాల్గొనడం కోసం గౌరవనీయ జోకో విడోడో ఆహ్వానం మేరకు నేను ఇండోనేషియా రాజధాని జకార్తా పర్యటనకు బయల్దేరుతున్నాను. ఈ పర్యటనలో భాగంగా 20వ ఆసియాన్-భారత శిఖరాగ్ర సదస్సులో పాల్గొనడం నా తొలి కార్యక్రమం. ఈ సందర్భంగా ఆసియాన్ కూటమి దేశాల అధినేతలతో సంభాషణల్లో పాల్గొనబోతున్నాను. ఆసియాన్-భారత సంబంధాలు నాలుగో దశాబ్దంలో ప్రవేశించిన నేపథ్యంలో ఈ భాగస్వామ్యం భవిష్యత్ పరిణామాలపై మా మధ్య ప్రధానంగా చర్చ సాగుతుంది.
భారత్ అనుసరిస్తున్న “తూర్పు కార్యాచరణ” విధానం మూలస్తంభాల్లో ఆసియాన్ కూటమితో సంబంధాలు కూడా ఒకటిగా ఉంది. ఈ నేపథ్యంలో గత సంవత్సరం కుదుర్చుకున్న సమగ్ర వ్యూహాత్మక భాగస్వామ్య ఒప్పందం స్నేహ సంబంధాలకు నూతనోత్తేజం ఇచ్చింది.
నా పర్యటనలో రెండో కార్యక్రమం కింద 18వ ఆసియా శిఖరాగ్ర సదస్సులోనూ పాల్గొంటాను. ఆహార-ఇంధన భద్రత, పర్యావరణం, ఆరోగ్యం. డిజిటల్ పరివర్తనసహా కీలక ప్రాంతీయ అంశాలపై చర్చలకు ఈ వేదిక ఎంతో ఉపయుక్తం. ఈ ప్రపంచ సవాళ్లను సమష్టిగా ఎదుర్కొనడంలో ఆచరణాత్మక సహకార చర్యలపై తూర్పు ఆసియా శిఖరాగ్ర సదస్సుకు హాజరయ్యే ఇతర దేశాల అధినేతలతో అభిప్రాయాల మార్పిడికి నేను సిద్ధంగా ఉన్నాను.
గత సంవత్సరం బాలిలో జి-20 శిఖరాగ్ర సదస్సులో పాల్గొనేందుకు ఇండోనేషియా సందర్శించిన నాటి ఉల్లాసపూరిత జ్ఞాపకాలను నేనిప్పుడు మననం చేసుకుంటున్నాను. ఈ నేపథ్యంలో ప్రస్తుత పర్యటన ఆసియాన్ దేశాలతో మన స్నేహ సంబంధాలను మరింత విస్తృతం చేయగలదని నా దృఢ విశ్వాసం.
ప్రధాన మంత్రి కార్యాలయం
పిఎమ్ స్వనిధి స్కీము లో లబ్ధిదారుల మహత్వపూర్ణమైన 50లక్షల స్థాయి కి చేరుకోవడాన్ని ప్రశంసించిన ప్రధాన మంత్రి
పిఎమ్ స్వనిధి స్కీము లబ్ధిదారుల సంఖ్య మహత్వపూర్ణమైన 50 లక్షల కు చేరుకోవడాన్ని ప్రధాన మంత్రి శ్రీ నరేంద్ర మోదీ స్వాగతించారు. వీధుల లో తిరుగుతూ వివిధ వస్తువుల ను అమ్మే వ్యక్తుల జీవనాన్ని పిఎమ్ స్వనిధి సులభతరం గా మార్చడం ఒక్కటే కాకుండా వారికి గౌరవం తో మనుగడ ను సాగించే అవకాశాన్ని కూడా ఇచ్చింది అని ప్రధాన మంత్రి స్పష్టంచేశారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ ఎక్స్ మాధ్యం లో నమోదు చేసిన ఒక సందేశాన్ని ప్రధాన మంత్రి శేర్ చేస్తూ -
‘‘ఈ ప్రధాన కార్యసాధన కు గాను అనేకానేక అభినందన లు. పిఎమ్ స్వనిధి యోజన తో దేశవ్యాప్తం గా మన వీధి వర్తకుల జీవనంసులభతరం గా మారడం ఒక్కటే కాకుండా వారికి గౌరవం గా జీవించే అవకాశం కూడా లభించడం నాకు సంతోషాన్ని కలిగిస్తున్నది.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 194.27 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 26,976
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.72%
గత 24 గంటల్లో 2,513 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,33,365 కు పెరిగింది.
గత 24 గంటల్లో 3,714 కొత్త కేసులు నమోదయ్యాయి.
రోజువారీ పాజిటివిటీ రేటు 1.21%
వారపు పాజిటివిటీ రేటు 0.97%
గత 24 గంటల్లో చేసిన 3,07,716 కొవిడ్ పరీక్షలతో కలిపి ఇప్పటివరకు 85.32 కోట్ల పరీక్షలు చేశారు.
రైల్వే మంత్రిత్వ శాఖ
విద్యుత్తు రంగం డిమాండ్ను తీర్చేలా బొగ్గు రవాణాకు ప్రాధాన్యతనిస్తున్న భారతీయ రైల్వే
- సంవత్సరంలో విద్యు్త్తు రంగానికి అవసరమైన ర్యాకుల డిమాండ్ అంచనాను తీర్చేలా చర్యలు
- ఈ ఏడాది ఫిబ్రవరి' నెలలో విద్యుత్తు ఉత్పత్తి సంస్థలకు రోజుకు 426.3 ర్యాకుల బొగ్గు లోడ్ చేయబడింది
- గత ఏడాది ఇదే సమయంలో  రోజుకు 399 ర్యాకుల లోడ్ మాత్రమే నిర్వహించబడింది
- బొగ్గు రవాణాకు చురుకైన విధానాన్ని అవలంబిస్తున్న భారతీయ రైల్వేలు
ప్రస్తుత ఆర్థిక సంవత్సరంలో  టన్నేజీ మరియు ఎన్.టి.కె.ఎం పరంగా భారతీయ రైల్వేల బొగ్గు రవాణా వరుసగా 11.92 శాతం మరియు 24.51 శాతం పెరిగింది. ప్రస్తుత ఆర్థిక సంవత్సరంలో  వివిధ వనరుల నుండి విద్యు్తు రంగానికి ర్యాకుల లోడ్ రోజుకు 408 రేక్లకు చేరింది. గత సంవత్సరం ఇది రోజుకు 344 ర్యాకులుగా ఉండేది. అంటే రోజుకు 64 ర్యాకుల పెరుగుదల నమోదు అయింది. 2023 ఫిబ్రవరి నెలలో పవర్ హౌస్ల కోసం రోజుకు 426.3 రేక్లు లోడ్ చేయబడ్డాయి, గత ఏడాది ఇదే సమయంలో  రోజుకు 399 ర్యాకులు మాత్రమే లోడ్ చేయబడినాయి. అంటే ఈ ఏడాది ఫిబ్రవరిలో లోడింగ్ 27.3 ర్యాకుల మేర పెరిగింది. రాబోయే ఆర్థిక సంవత్సరంలో విద్యు్త్తు రంగానికి అవసరమైన ర్యాకుల డిమాండ్ అంచనాను తీర్చడానికి గాను ఈ క్రింది చర్యలు తీసుకోబడ్డాయి:- రేకు
ఎ) ఏప్రిల్-22 నుండి జనవరి-23 మధ్య కాలంలో మేటిగా బొగ్గును మోసుకెళ్ళేందుకు గాను అధిక చోధక శక్తి కలిగిన వ్యాగన్లయిన – 7692 బి.ఒ.ఎక్స్.ఎన్.హెచ్.ఎల్ మరియు 1052 బి.ఒ.బి.ఆర్.ఎన్ వ్యాగన్లు ప్రవేశపెట్టబడ్డాయి. దాదాపు 32,534 బి.ఒ.ఎక్స్.ఎన్.హెచ్.ఎల్ మరియు 2450 బి.ఒ.బి.ఆర్.ఎన్ వ్యాగన్ల ఇండెంట్లు పెండింగ్లో ఉన్నాయి.
బి) ప్రస్తుత ఆర్థిక సంవత్సరంలో, ఫిబ్రవరి-23 చివరి వరకు 1018 సరుకు రవాణా లోకోమోటివ్లు భారత రైల్వే ఫ్లీట్కు జోడించబడ్డాయి. ఈ పెంపు కొనసాగుతుందని అంచనా.
c) 2022-23లో 4500 కి.మీల కొత్త ట్రాక్ ప్రారంభించబడుతుందని అంచనా వేయబడింది, వీటిలో ఎక్కువ భాగం బొగ్గు రవాణా చేసే మార్గాల్లో ఉన్నాయి. ఇది బొగ్గు మోసే ర్యాకు టర్నరౌండ్ను మరింత మెరుగుపరుస్తుంది.
డి) రాబోయే కొన్నేళ్లలో పెరుగుతున్న డిమాండ్ను దృష్టిలో ఉంచుకుని దాదాపు 100 పైగా ప్రాజెక్టులకు లక్ష కోట్లతో ప్రణాళికాబద్ధమైన పెట్టుబడితో ఎనర్జీ కారిడార్ యొక్క సమగ్ర ప్రణాళిక రూపొందించబడింది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
‘हरकामदेशकेनाम’
స్వాతంత్య్ర దినోత్సవం రోజున న్యూదిల్లీలో ప్రధాని ప్రసంగాన్ని వినే 1800 మంది ప్రత్యేక ఆహ్వానిత ‘ఖాదీ కళాకారుల్లో’ ఆంధ్రప్రదేశ్ నుంచి ఒక ఆహ్వానితుడు
'జన్ భాగీదారి' దార్శనికతకు అనుగుణంగా దేశంలోని ప్రతి వర్గం ప్రజలకు ఎర్రకోటలో వేడుకల్లో పాల్గొనే అవకాశం
న్యూదిల్లీ/విజయవాడ, 11 ఆగస్టు 2023
ఆగస్టు 15న, ఎర్రకోటపై జాతీయ జెండాను ఎగుర వేసిన తర్వాత గౌరవనీయ ప్రధాన మంత్రి చేసే ప్రసంగాన్ని వినడానికి ఆహ్వానం అందుకున్న ప్రత్యేక వ్యక్తుల సమక్షంలో ఈ సంవత్సరం స్వాతంత్ర్య దినోత్సవ వేడుకలు జరుగుతాయి. ప్రత్యేక ఆహ్వానితుల సమక్షంలో ప్రధాని శ్రీ నరేంద్ర మోదీ జాతీయ జెండాను ఆవిష్కరిస్తారు. వైబ్రంట్ విలేజ్ల సర్పంచులు, ఉపాధ్యాయులు, నర్సులు, రైతులు, మత్స్యకారులు; సెంట్రల్ విస్టా ప్రాజెక్టు, అమృత్ సరోవర్, హర్ఘర్ జల్ వంటి ప్రతిష్టాత్మక కార్యక్రమాల్లో పని చేస్తున్న వ్యక్తులు ప్రత్యేక ఆహ్వానితుల్లో ఉన్నారు.
కేంద్ర ఎంఎస్ఎంఈ మంత్రిత్వ శాఖ, దేశవ్యాప్తంగా 50 మంది ఖాదీ నేతకారులకు స్వాతంత్ర్య దినోత్సవ ప్రత్యేక ఆహ్వానితులుగా ఆహ్వానం పంపింది. శ్రీకాకుళం జిల్లా పొందూరు పట్టణానికి చెందిన నేతన్న శ్రీ బల్ల భద్రయ్య కూడా ఈ గౌరవం అందుకున్నారు. ఆగస్టు 15న, తన జీవిత భాగస్వామి శ్రీమతి బల్లా లక్ష్మితో కలిసి ప్రత్యేక అతిథి హోదాలో చారిత్రాత్మక ఎర్రకోటలో స్వాతంత్ర్య దినోత్సవ వేడుకలను ఆయన వీక్షిస్తారు. చారిత్రాత్మక కట్టడం పైనుంచి గౌరవనీయ ప్రధాన మంత్రి జాతిని ఉద్దేశించి చేసే ప్రసంగాన్ని వినడానికి ఆహ్వానం అందుకున్న 1800 మంది వ్యక్తులు వారి కుటుంబాలతో సహా హాజరవుతారు. కేంద్ర ప్రభుత్వ 'జన్ భాగీదారి' దార్శనికతకు అనుగుణంగా, దేశంలోని ప్రతి వర్గం ప్రజలకు ఎర్రకోటలో వేడుకల్లో పాల్గొనే అవకాశం లభించింది.
కేంద్ర ప్రభుత్వం తనను గుర్తించడం పట్ల, స్వాతంత్ర్య దినోత్సవ వేడుకల్లో పాల్గొనేందుకు ఆహ్వానం పట్ల శ్రీ బల్ల భద్రయ్య సంతోషం వ్యక్తం చేశారు. తన లాంటి సామాన్యుడిని దేశ రాజధానిలో జరిగే స్వాంతత్ర్య దినోత్సవ వేడుకల్లో ప్రత్యేక అతిథిగా పాల్గొనమని ఆహ్వానించినందుకు గౌరవనీయ ప్రధాన మంత్రి శ్రీ నరేంద్ర మోదీకి ఆయన కృతజ్ఞతలు తెలిపారు.
సమాచార, ప్రసార మంత్రిత్వ శాఖ
నగరాల్లో ప్రజలు తిరగకుండా చూసుకోవాలని రాష్ట్రాలకు కేంద్రం నిర్దేశం
వలస కూలీలకు వారి పని ప్రదేశంలో సకాలంలో వేతనాలు చెల్లించడం సహా అన్ని ఏర్పాట్లు కల్పించాలి.
విద్యార్థులు కార్మికులను ఖాళీ చేయమని ఒత్తిడి చేస్తున్న వారిపై చర్యలు
కేబినెట్ కార్యదర్శి మరియు కేంద్ర హోంశాఖ రాష్ట్రాల ప్రధాన కార్యదర్శులు, డీజీపీలతో నిరంతరం సంప్రదింపులు జరుపుతోంది. కేబినెట్ సెక్రటరీ, హోం శాఖ సెక్రటరీలు నిన్న సాయంత్రం మరియు ఈ రోజు ఉదయం చీఫ్ సెక్రటరీ మరియు డీజీపీలతో వీడియో కాన్ఫరెన్స్ నిర్వహించారు.
అన్ని రాష్ట్రాలు మరియు కేంద్ర పాలిత ప్రాంతాల్లో మార్గదర్శకాలను సమర్థవంతంగా అమలు చేయడం గురించి ప్రధానంగా చర్చ జరిగింది. అవసరమైన సామగ్రికి సంబంధించిన అంశాలు కూడా చర్చకు వచ్చాయి. 24 గంటలు పరిస్థితిని పర్యవేక్షించడంతో పాటు, పరిస్థితులకు తగ్గట్టుగా అవసరమైన చర్యలు చేపడుతున్నారు.
అయితే దేశంలోని కొన్ని ప్రాంతాల్లో వలస కార్మికులు స్వస్థలాల బాట పడుతున్నారు. ఈ నేపథ్యంలో జిల్లా, రాష్ట్ర సరిహద్దులను సమర్ధవంతంగా మూయాలని ఆదేశాలు జారీ చేశారు. నగరాల్లో లేదా రహదారులపై ప్రజల సమ్మర్థం లేకుండా చూడాలని రాష్ట్రాలను ఆదేశించారు. అత్యవసరాలను చేరవేసే వాహనాలకు మాత్రమే అనుమతించాలని, డి.ఎం. చట్టం కింద జారీ చేసిన ఆదేశాల అమలుకు డిఎంలు, ఎస్పీలు వ్యక్తిగతంగా బాధ్యత వహించాలని తెలిపారు.
వలస కార్మికులు మరియు పేద ప్రజలకు ఆహారం మరియు ఆశ్రయం కోసం వారున్న ప్రదేశంలోనే తగిన ఏర్పాట్లు చేయాలని సూచించారు. దీని కోసం ఎస్.డి.ఆర్.ఎఫ్. నిధులను ఉపయోగించాలని కేంద్రం ఇప్పటికే ఆదేశాలు జారీ చేసింది. దీని కోసం రాష్ట్రాల వద్ద తగినంత నిధులు అందుబాటులో ఉన్నాయి.
లాక్ డౌన్ కాలంలో కార్మికులకు వారి పని ప్రదేశాల్లో వేతనాలు ఎలాంటి తగ్గింపులకు తావు లేకుండా సరైన విధంగా సకాలంలో చెల్లింపులు జరిగేలా చూడాలని రాష్ట్రాలకు సూచించడం జరిగింది. ఈ కాలంలో కూలీలకు ఇంటి అద్దె చెల్లింపు కోసం ఒత్తిడి చేయకూడదు. కార్మికులు లేదా విద్యార్థులను వారు ఉంటున్న ప్రదేశాన్ని ఖాళీ చేయమని ఒత్తిడి చేస్తున్న వారిపై చర్యలు తీసుకోవాలని ఆదేశాలు జారీ అయ్యాయి.
లాక్ డౌన్ నియమాలు ఉల్లంఘించి, ఈ కాలంలో ప్రయాణాలు చేసిన వారు ప్రభుత్వ నిర్బంధంలో, నిర్బంధ సదుపాయాలతో 14 రోజుల పాటు లోబడి ఉంటారు. నిర్బంధం సమయంలో అలాంటి వ్యక్తుల పర్యవేక్షణపై వివరణాత్మక సూచనలు రాష్ట్రాలకు జారీ చేయబడ్డాయి.
కరోనా వైరస్ వ్యాప్తి నేపథ్యంలో మూడు వారాల కఠినమైన ఆంక్షల అమలు అవసరమని, ఇది అందరి ప్రయోజనం కోసమని అన్ని రాష్ట్రాలు అభిప్రాయపడ్డాయి.
(
ఉక్కు మంత్రిత్వ శాఖ
మినరల్ అండ్ మెటల్ సెక్టార్లో వనరుల సామర్థ్యం మరియు సర్క్యులర్ ఆర్థిక వ్యవస్థపై ఆగస్టు 25 నుంచి న్యూఢిల్లీలో అంతర్జాతీయ సమావేశం జరగనుంది.
కేంద్ర ఉక్కు శాఖ మంత్రి శ్రీ జ్యోతిరాదిత్య ఎం. సింధియా ఆగస్టు 26న సమావేశం ప్రారంభించనున్నారు.
ఇండియన్ ఇన్స్టిట్యూట్ ఆఫ్ మెటల్స్, ఢిల్లీ చాప్టర్ 13వ ఎడిషన్ ఇంటర్నేషనల్ కాన్ఫరెన్స్ అండ్ ఎగ్జిబిషన్ను ఆగస్ట్ 25-27, 2022 మధ్య న్యూఢిల్లీలోని ప్రగతి మైదాన్లో  నిర్వహించనుంది. గౌరవనీయులైన ప్రధాన మంత్రి విజన్ నుండి ప్రేరణ పొంది ఈ సంవత్సరం కాన్ఫరెన్స్ యొక్క థీమ్ “ఖనిజ & లోహ రంగాలలో వనరుల సామర్థ్యం మరియు సర్క్యులర్ ఆర్థిక వ్యవస్థ”. సహజ వర్జిన్ ధాతువు వెలికితీతపై ఆధారపడటాన్ని తగ్గించడానికి సర్క్యులర్ ఆర్థిక వ్యవస్థను ప్రోత్సహించడానికి దీర్ఘకాలిక చర్యలను గుర్తించడం మరియు పర్యావరణ అనుకూలమైన, తక్కువ ఖర్చుతో కూడుకున్న, ఇంధన సమర్థవంతమైన వ్యూహాలు, విధానాలు మరియు అభ్యాసాలను రూపొందించడానికి మెటల్ పరిశ్రమ కోసం సిఫార్సులు మరియు విధానాలను సిద్ధం చేయడం ఈ సదస్సు లక్ష్యం.
ఈ సదస్సును కేంద్ర ఉక్కు మరియు పౌర విమానయాన శాఖ మంత్రి శ్రీ జ్యోతిరాదిత్య ఎం. సింధియా ఆగస్టు 26న ప్రారంభిస్తారు.
భారీ జీహెచ్జీ ఉద్గారాలు మరియు దానిని ఎదుర్కోవడానికి సాంకేతిక పరిష్కారాలు లేకపోవడం వల్ల మెటల్ సెక్టార్ వాటిని తగ్గించడం కష్టమైన రంగంగా పరిగణించబడుతుంది. రీసైక్లింగ్లో ఇంధన అవసరం 70-90% తగ్గినందున వృత్తాకార ఆర్థిక వ్యవస్థ సూత్రాన్ని అనుసరించడం ద్వారా దీనిని పరిష్కరించవచ్చు. సంబంధిత సాంకేతికతలపై ఆధారపడిన వృత్తాకార చర్యలను స్వీకరించడం, బలమైన వృత్తాకార ఆర్థిక వ్యవస్థ కోసం తగ్గించడం, రీసైకిల్ చేయడం, పునర్వినియోగం, పునరుద్ధరణ, పునఃరూపకల్పన మరియు పునర్నిర్మాణం వంటి 6ఆర్ఎస్ సూత్రాలను అనుసరించి స్థిరమైన లోహ రంగాన్ని రూపొందించడానికి దోహదం చేస్తుంది.
ఉక్కు ఆర్థిక వ్యవస్థకు వెన్నెముకగా పరిగణించబడుతుంది.అలాగే అల్యూమినియం, రాగి, జింక్ మరియు సీసం వంటి నాన్ ఫెర్రస్ లోహాలు పవర్ ట్రాన్స్మిషన్, ఎలక్ట్రికల్ ఉపకరణాలు, విమానయానం మరియు ఇతర పారిశ్రామిక రంగాల్లో విస్తృతంగా ఉపయోగించబడుతున్నాయి. భారతదేశం ఇనుము, అల్యూమినియం, రాగి, జింక్, సీసం, క్రోమియం, మాంగనీస్ మొదలైన వాటి నిల్వలను కలిగి ఉంది. ఫెర్రస్ మరియు నాన్-ఫెర్రస్ మెటల్ పరిశ్రమలు దేశ ఆర్థిక వృద్ధిలో ముఖ్యమైన పాత్ర పోషిస్తాయి.
దేశ విదేశాల్లోని లోహ, ఖనిజ పరిశ్రమలకు ప్రాతినిధ్యం వహిస్తున్న పలువురు ప్రముఖ నిపుణులు/ శాస్త్రవేత్తలు/ సాంకేతిక నిపుణులు సదస్సులో పాల్గొంటారు. వనరుల సామర్థ్యం, లీన్ గ్రేడ్ ఖనిజాల వినియోగం, స్లాగ్ మరియు సహ-ఉత్పత్తుల వినియోగం, శక్తి మరియు పర్యావరణం, డీకార్బనైజేషన్ మరియు గ్రీన్ మెటల్ ఉత్పత్తి వంటి రంగాలలో జరుగుతున్న తాజా పోకడలు మరియు ఆవిష్కరణలను చర్చించడానికి సమావేశం వేదికను అందిస్తుంది.
ఇంటర్నేషనల్ కాన్ఫరెన్స్తో పాటు హైవ్ ఇండియా ప్రైవేట్ లిమిటెడ్తో కలిసి జాతీయ మరియు అంతర్జాతీయ సంస్థల సంఖ్య భాగస్వామ్యంతో ఎగ్జిబిషన్ కూడా జరుగుతోంది. ఎగ్జిబిషన్లో భాగంగా కటింగ్ మరియు వెల్డింగ్ పరికరాలు, మెషిన్ టూల్స్, మెషినరీ, ఇంజినీరింగ్ మరియు మాన్యుఫ్యాక్చరింగ్, హ్యాండ్ టూల్స్ మరియు ఫాస్ట్నర్పై మరో ఆరు ఎగ్జిబిషన్లు కూడా నిర్వహించబడతాయి.
రహదారి రవాణా, హైవేల మంత్రిత్వ శాఖ
నాగాలాండ్లోని దిమాపూర్ నుంచి కొహిమా వరకు  4 వరుసల 14.93 కి.మీ. రహదారి ప్రాజెక్టు ఈ ఏడాది పూర్తవుతుందని వెల్లడించిన శ్రీ నితిన్ గడ్కరీ
నాగాలాండ్ రాష్ట్రంలోని దిమాపూర్ నుంచి కొహిమా వరకు  4 వరుసల 14.93 కి.మీ. రహదారి ప్రాజెక్టు ఈ ఏడాది పూర్తవుతుందని కేంద్ర రోడ్డు రవాణా, జాతీయ రహదారుల శాఖ మంత్రి శ్రీ నితిన్ గడ్కరీ వరుస ట్వీట్లలో వెల్లడించారు. ఈ ప్రాజెక్టు వ్యయం రూ.387 కోట్లుగా పేర్కొన్నారు.
ఈ ప్రాజెక్టు పూర్తయితే నాగాలాండ్-మణిపూర్ మధ్య రహదారి అనుసంధానం మెరుగుపడడంతో పాటు, ప్రయాణ సమయం చాలా వరకు తగ్గుతుందని శ్రీ గడ్కరీ చెప్పారు. ప్రధాన మంత్రి శ్రీ నరేంద్ర మోదీ నాయకత్వంలో దేశంలో అత్యుత్తుమ రహదారి మౌలిక సదుపాయాలు కల్పించాలన్న దృక్పథంతో పని చేస్తున్నామని ట్విట్టర్ ద్వారా వెల్లడించారు.
పౌర విమానయాన మంత్రిత్వ శాఖ
త్రిపుర లోని అగర్తలా విమానాశ్రయం పేరు ను మార్చి మహారాజా బీర్ బిక్రమ్ మాణిక్య కిశోర్ విమానాశ్రయం, అగర్తలా గా పెట్టేందుకు ఆమోదం తెలిపిన మంత్రివర్గం
త్రిపుర లోని అగర్తలా విమానాశ్రయం పేరు ను మార్చివేసి ‘‘మహారాజా బీర్ బిక్రమ్ మాణిక్య కిశోర్ విమానాశ్రయం, అగర్తలా’’ అనే పేరును పెట్టేందుకు ప్రధాన మంత్రి శ్రీ నరేంద్ర మోదీ అధ్యక్షతన ఈ రోజు జరిగిన కేంద్ర మంత్రివర్గ సమావేశం ఆమోదం తెలిపింది. ఈ విధమైన నిర్ణయాన్ని తీసుకోవాలంటూ త్రిపుర ప్రజలు చాలా కాలంగా కోరుతూవస్తున్నారు. అంతే కాక మహారాజా బీర్ బిక్రమ్ మాణిక్య కిశోర్ కు త్రిపుర ప్రభుత్వం ద్వారా నివాళి ని అర్పించడం కోసం కూడా ఈ నిర్ణయం తీసుకోవడమైంది.
పూర్వరంగం
ఇదివరకటి త్రిపుర రాజ్య సింహాసనాన్ని 1923వ సంవత్సరంలో అధిష్టించిన మహారాజా బీర్ బిక్రమ్ మాణిక్య కిశోర్ ఒక విద్వాంసుడే కాక పరాక్రమశీలి అయిన పరిపాలకుని గా కూడా పేరు పొందారు. మహారాజా బీర్ బిక్రమ్ మాణిక్య కిశోర్ దానంగా ఇచ్చినటువంటి భూమి లో 1942 లో అగర్తలా విమానాశ్రయాన్ని నిర్మించడమైంది. ప్రపంచం అంతటా విస్తృతంగా ప్రయాణించిన, ఒక దార్శనికత కలిగిన పాలకునిగా ఆయన త్రిపుర యొక్క సర్వతోముఖాభివృద్ధికి గాను అనేక చర్యలను తీసుకొన్నారు. ఆయన తీసుకొన్న చొరవ తో అగర్తలా లో ఒక విమానాశ్రయాన్ని నిర్మించడం జరిగింది. ఈ విమానాశ్రయం ఈశాన్య ప్రాంతంలో ప్రస్తుతం రెండో అత్యంత రద్దీతో కూడినటువంటి విమానాశ్రయం గా ఎదిగింది. ఈ విమానాశ్రయం త్రిపుర కు కీలక గగనతల సంధానాన్ని సమకూరుస్తోంది. ఈ కారణంగా అగర్తలా విమానాశ్రయానికి ఆయన పేరును పెట్టడం తగినదిగా ఉండడంతో పాటు మహారాజా బీర్ బిక్రమ్ మాణిక్య కిశోర్ పట్ల సముచితమైన నివాళి కూడా అవుతుంది.
(
రక్షణ మంత్రిత్వ శాఖ
చీఫ్ ఆఫ్ డిఫెన్స్ స్టాఫ్గా బాధ్యతలు స్వీకరించిన జనరల్ అనిల్ చౌహాన్; దేశ ఆశలను నెరవేరుస్తామని & సవాళ్ళను కలిసి ఎదుర్కొని పరిష్కరిస్తామని ప్రతిజ్ఞ
భారత నూతన చీఫ్ ఆఫ్ డిఫెన్స్ స్టాఫ్ గా పివిఎస్ఎం. యువైఎస్ఎం, ఎస్ఎం, విఎస్ఎం జనరల్ అనిల్ చౌహాన్ 30 సెప్టెంబర్ 2022న బాధత్యలు స్వీకరించారు. త్రివిధ దళాలకు సంబంధించిన అన్ని విషయాలలోనూ రక్షణ మంత్రికి ప్రధాన సైనిక సలహాదారుగా, సైనిక వ్యవహారాల విభాగం కార్యదర్శిగా జనరల్ చౌహాన్ వ్యవహరిస్తారు. దానితో పాటుగా, ఆయన చీఫ్స్ ఆఫ్ స్టాఫ్ కమిటీ  శాశ్వత చైర్మన్గా వ్యవహరిస్తారు.
బాధ్యతలు తీసుకునే ముందు మీడియాతో క్లుప్తంగా ముచ్చటించిన జనరల్ చౌహాన్, తనను సిడిఎస్గా నియమించడం తనకు గర్వకారణమైన విషయమని చెప్పారు. త్రివిధ దళాలు, ప్రభుత్వం, పౌరులు నూతన సిడిఎస్పై ఎన్నో ఆశలను, అంచనాలను పెట్టుకున్నారని, తన సామర్ధ్యాల మేరకు వాటిని నెరవర్చేందుకు ప్రయత్నిస్తానని ఆయన చెప్పారు. దేశం ఎదుర్కొంటున్న భద్రతా సవాళ్ళను త్రివిధ దళాలు సంయుక్తంగా ఎదుర్కొని, పరిష్కరిస్తాయని ఆయన అన్నారు.
అంతకుముందు, జనరల్ చౌహాన్ జాతీయ యుద్ధ స్మారకం వద్ద పుష్పగుచ్ఛం ఉంచి అమరవీరులకు నివాళులర్పించారు. అలాగే, సౌత్ బ్లాక్ లాన్లలో చీఫ్ ఆప్ ఎయిర్ స్టాఫ్ ఎయిర్ చీఫ్ మార్షల్ విఆర్ చౌధరి, చీఫ్ ఆఫ్ ఆర్మీ స్టాఫ్ జనరల్ మనోజ్ పాండే, వైస్ చీఫ్ ఆఫ్ ది నావల్ స్టాఫ్ వైస్ అడ్మిరల్ ఎస్ఎన్ ఘోర్మదే, సాయుధ దళాలకు చెందిన ఇతర సీనియర్ అధికారుల సమక్షంలో ఆయన త్రివిధ దళాల గౌరవ వందనాన్ని వీక్షించారు.
ప్రధాన మంత్రి కార్యాలయం
భారతీయ వాయు సేన ద్వారా సాగుతున్న కోవిడ్ సంబంధి కార్యకలాపాల ను సమీక్షించిన ప్రధాన మంత్రి
ప్రధాన మంత్రి శ్రీ నరేంద్ర మోదీ తో ఎయర్ చీఫ్ మార్శల్ శ్రీ ఆర్.కె.ఎస్. భదౌరియా ఈ రోజు న సమావేశమయ్యారు.
కోవిడ్-19 నేపథ్యం లో భారతీయ వాయు సేన  చేపడుతున్న ప్రయాసల ను గురించి ఆయన ప్రధాన మంత్రి కి వివరించారు.
దేశ వ్యాప్తంగాను, విదేశాల లోను కోవిడ్ కు సంబంధించిన పనుల ను అన్నిటిని శర వేగంగా పూర్తి చేయడం కోసం హబ్ ఎండ్ స్పోక్ మాడల్ లో పనిచేయడానికి వారం రోజుల లో ప్రతి రోజూ ప్రతి క్షణం సిద్ధం గా ఉండవలసిందంటూ ఐఎఎఫ్ లోని యావత్తు హెవీ లిఫ్ట్ ఫ్లీట్ తో పాటు మీడియమ్ లిఫ్ట్ ఫ్లీట్ లో చాలా వరకు యుద్ధవిమానాల సిబ్బంది కి ఆదేశాలను ఇవ్వడమైందని ప్రధాన మంత్రి దృష్టి కి ఎయర్ చీఫ్ మార్శల్ శ్రీ ఆర్.కె.ఎస్. భదౌరియా తీసుకు వచ్చారు. కార్యకలాపాల నిర్వహణ రాత్రింబగళ్లు నిరంతరాయం గా కొనసాగేటట్టు చూడడానికి గాను అన్ని విమానాల సిబ్బంది ని పెంచడమైంది.
ఆక్సీజన్ టాంకర్ లను, ఇతర అత్యవసర సామగ్రి ని చేరవేసే కార్యకలాపాల లో వేగాన్ని, స్థాయి ని, భద్రత ను పెంచవలసిన అవసరం ఉందని ప్రధాన మంత్రి నొక్కిచెప్పారు. కోవిడ్ సంబంధి కార్యాల లో తలమునకలైన ఐఎఎఫ్ సిబ్బంది సంక్రమణ బారిన పడకుండా తగిన జాగ్రత చర్యల ను పాటించాలని కూడా ప్రధాన మంత్రి సూచించారు. అలాగే కోవిడ్ సంబంధి కార్యాలన్నిటి లో భద్రత కు పెద్ద పీట వేయాలి అని కూడా ఆయన అన్నారు.
అన్ని ప్రాంతాల ను చుట్టి రావడానికి ఐఎఎఫ్ పెద్ద, మధ్య తరహా యుద్ధ విమాన సముదాయాలను రంగం లోకి దింపుతున్నట్లు ఎయర్ చీఫ్ మార్శల్ శ్రీ ఆర్.కె.ఎస్. భదౌరియా తెలిపారు. కోవిడ్ సంబంధి కార్యకలాపాల లో వివిధ మంత్రిత్వ శాఖలతోను, ఏజెన్సీల తోను శీఘ్రతర సమన్వయాన్ని ఏర్పరచుకోవడం కోసం ఐఎఎఫ్ ప్రత్యేకం గా ఒక కోవిడ్ ఎయర్ సపోర్ట్ సెల్ ను ఏర్పాటు చేసిందని కూడా ఆయన ప్రధాన మంత్రి తో చెప్పారు.
ఐఎఎఫ్ సిబ్బంది ఆరోగ్యం, ఐఎఎఫ్ సిబ్బంది కుటుంబ సభ్యుల ఆరోగ్యం ఎలా ఉందని ప్రధాన మంత్రి అడిగి తెలుసుకొన్నారు. ఐఎఎఫ్ లో దాదాపు గా అందరికీ టీకా మందు రక్షణ ను సమకూర్చడమైందని ఎయర్ చీఫ్ మార్శల్ శ్రీ ఆర్.కె.ఎస్. భదౌరియా చెప్పారు.
ఐఎఎఫ్ పరిధి లోని ఆసుపత్రులు కోవిడ్ సంబంధి సదుపాయాల ను పెంచుకొన్నాయని, అంతే కాకుండా అవి వీలయినన్ని చోట్ల పౌరుల కు కూడాను సేవల ను అందిస్తున్నాయని ఆయన ప్రధాన మంత్రి కి వివరించారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
అన్ని రాష్ట్రాలలో వరి సేకరణ మొత్తం గత సంవత్సరం 17.7 లక్షల మెట్రిక్ టన్నుల నుండి 48% పెరిగి ఈ ఏడాది 08.10.2020 నాటికి 26.3 లక్షల మెట్రిక్ టన్నులకు పెరిగింది.
భారతదేశంలోని అన్ని రాష్ట్రాలలో వరి సేకరణ మొత్తం గత సంవత్సరం 17.7 లక్షల మెట్రిక్ టన్నులు ఉండగా అది ఈ ఏడాది 08.10.2020 నాటికి
48 శాతం పెరిగి 26.3 లక్షల మెట్రిక్ టన్నులకు పెరిగింది.
ప్రస్తుతం కొనసాగుతున్న ఖరీఫ్ సీజన్ వరిసేకరణలో పంజాబ్ రాష్ట్రం అపూర్వ వృద్ధిని నమోదు చేసింది. గత ఏడాది ఆ రాష్ట్రంలో 1.76 లక్షల మెట్రిక్ టన్నుల సేకరణ ఉండగా.. అది ఏడాది 08.10.2020 నాటికి 15.99 లక్షల మెట్రిక్ టన్నులకు పెరిగింది. గత ఏడాదితో పోలిస్తే ఇది 900శాతం ఎక్కువ.
ఇక తమిళనాడులో 08.10.2019 నాటికి 320 మెట్రిక్ టన్నులు ఉండగా.. ప్రస్తుతం కొనసాగుతున్న ఖరీఫ్ సీజన్లో అది 9517 మెట్రిక్ టన్నులకు పెరిగింది. ఉత్తరప్రదేశ్లో 2020-21 ఖరీఫ్ సీజన్ వరి సేకరణ 4423 మెట్రిక్ టన్నులుగా ఉంది. గత ఏడాది అక్టోబర్ 8 నాటికి అది 92 మెట్రిక్ టన్నులు మాత్రమే. ఆ రెండు రాష్ట్రాలు ఈ ఏడాది వరిసేకరణలో గణనీయమైన వృద్ధిని నమోదు చేశాయి.